
MINISTERUL SĂNĂTĂȚII

Serviciul  de  Ambulanță  Județean  Iași
        Tel. Urgență 112; Bulevardul Primăverii nr. 74; Tel.: 0232/208100; Fax: 0232/239260; E-mail: office@ambulantaiasi.ro; CF 7604489; IAȘI
GDPR implementat prin responsabilitatea DPO, înregistrat la ANSPDCP în Registrul General sub nr. 6207/04.2022
             Nr. 12343 / 23.09.2026
﻿ ANUNȚ CONCURS
ASISTENT MEDICAL GENERALIST
SERVICIUL DE AMBULANȚĂ JUDEȚEAN IAȘI, în conformitate cu prevederile Legii nr. 53/2003 – Codul Muncii, republicată, cu modificările și completările ulterioare, și ale Hotărârii Guvernului nr. 1.336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, anunță organizarea, la sediul din Bulevardul Primăverii nr. 74, a concursului pentru ocuparea pe perioadă nedeterminată, normă întreagă (8 h/zi), cu perioadă de probă conform legislației în vigoare, a 7 (șapte) posturi vacante și 0,5 (jumătate) post vacant pentru funcția de asistent medical generalist, după cum urmează:

· 0,5 post vacant de asistent medical generalist cu studii superioare – Substația Pașcani;

· 1 post vacant de asistent medical generalist cu studii postliceale – Substația Pașcani;

· 1 post vacant de asistent medical generalist cu studii superioare – Substația Pașcani;

· 1 post vacant de asistent medical generalist cu studii postliceale – Substația Tătăruși;

· 1 post vacant de asistent medical generalist cu studii postliceale – Substația Răducăneni;

· 1 post vacant de asistent medical generalist cu studii superioare – Substația Scânteia;

· 1 post vacant de asistent medical generalist cu studii postliceale – Substația Podu Iloaiei;

· 1 post vacant de asistent medical generalist cu studii postliceale – Stația Centrală Iași.

Activitatea se va desfășura în cadrul Compartimentului de asistență medicală de urgență și transport medical asistat, în ture de 12 ore (turnus 12/24, 12/48), salarizată conform legislației în vigoare.

A. Condiții generale de participare la concurs

Candidatul trebuie să îndeplinească cumulativ condițiile generale prevăzute de H.G. nr. 1.336/2022, de Legea nr. 53/2003 – Codul Muncii, republicată, cu modificările și completările ulterioare, și cerințele specifice prevăzute la art. 542 alin. (1) și (2) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare: 

a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene; 

b) cunoaște limba română, scris și vorbit; 

c) are capacitate de muncă în conformitate cu prevederile Legii nr. 53/2003 – Codul Muncii, republicată; 

d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate; 

e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs, inclusiv condițiile de exercitare a profesiei;

f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;

h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h) din H.G. nr. 1.336/2022.

B. Condițiile specifice necesare în vederea participării la concurs (conf. Ord. M.S. nr. 1.470/2011 și Fișei Postului)

1. Pentru asistent medical generalist cu studii postliceale:
· Diplomă de școală sanitară postliceală sau echivalentă / diplomă de studii postliceale prin echivalare conform H.G. nr. 797/1997;

· Minimum 6 luni vechime în specialitate ca asistent medical cu studii postliceale.

2. Pentru asistent medical generalist cu studii superioare:
· Diplomă de licență în specialitate;

· Minimum 6 luni vechime ca asistent medical cu studii superioare în specialitate.

3. Condiții specifice suplimentare (Fișa Postului):
· Fișa medicală (MRF/RX pulmonar, VDRL, glicemie, Ag HBs, HCV, HIV, examen ORL, examen oftalmologic, examen neurologie, examen psihiatrie, examen ortopedie, examen chirurgie, examen cardiologic, EKG) la fiecare examinare sa existe parafa medicului specialist;
· Certificat de membru al OAMGMAMR;

· Adeverință eliberată de OAMGMAMR în vederea angajării, conform Hotărârii nr. 35/2015;

· Avizul anual pentru autorizarea exercitării profesiei de asistent medical (doar pentru candidații cu vechime în specialitate).

Notă: Nu vor fi admise dosarele candidaților care au fost angajați la SAJ Iași și cărora le-a încetat contractul individual de muncă ca urmare a unei abateri disciplinare sau în perioada de probă.

C. Dosarul de concurs

Pentru înscrierea la concurs, candidații vor depune dosarul la Compartimentul RUNOS al Serviciului de Ambulanță Județean Iași (et. 2, cam. 41), în perioada 29.09.2026 – 12.10.2026, între orele 10:00 – 13:00.

Dosarul va conține în mod obligatoriu următoarele documente:

a) Formular de înscriere la concurs, conform modelului prevăzut în Anexa nr. 2;

b) Acordul privind consimțământul pentru prelucrarea datelor cu caracter personal;

c) Copia actului de identitate sau orice alt document care atestă identitatea, potrivit legii, aflat în termen de valabilitate;

d) Copia certificatului de căsătorie sau a altui document prin care s-a realizat schimbarea de nume (după caz);

e) Copia certificatului de naștere;

f) Copia diplomei de bacalaureat (față-verso);

g) Copia diplomei de școală sanitară postliceală sau echivalentă / diplomă de studii postliceale prin echivalare conform H.G. nr. 797/1997 / diplomă de licență (față-verso);

h) Certificat de membru al OAMGMAMR;

i) Adeverință eliberată de OAMGMAMR în vederea angajării, conform Hotărârii nr. 35/2015;

j) Avizul anual pentru autorizarea exercitării profesiei de asistent medical (doar pentru candidații cu vechime în specialitate);

k) Copia carnetului de muncă, conformă cu originalul, sau adeverință care să ateste vechimea în muncă, în meserie și în specialitatea studiilor, care să cuprindă activitatea desfășurată (funcția, durata activității, salariul, vechimea în muncă și în specialitate și eventualele modificări intervenite: suspendări CIM, absențe nemotivate etc. – Anexa nr. 3) și extras REVISAL eliberat de angajator (nu mai vechi de o lună de zile de la eliberare).

Documente pentru vechimea realizată în străinătate (țări membre UE):
1. Documente eliberate de angajatorul străin pentru activitatea desfășurată (adeverințe) care să conțină specificații clare privind vechimea în muncă și/sau „Extras cont asigurări sociale”;

2. În contractul individual de muncă vor fi specificate în mod obligatoriu durata activității (data angajării și data încetării activității, după caz) și funcția deținută. În condițiile în care contractul este în vigoare la data depunerii dosarului, se va anexa un document din care să reiasă că acesta este în derulare.

Toate aceste documente vor fi traduse de traducători autorizați, depunându-se atât documentul în original/copie emis de angajator, cât și traducerea în limba română. Sunt valabile doar contractele de muncă din țări membre UE.
l) Certificat de cazier judiciar sau extras de pe cazierul judiciar;

m) Adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate, cu cel mult 6 luni anterior derulării concursului;

n) Certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 (se acceptă doar cazierele și certificatele fără înscrisuri);

o) Fișa medicală (MRF/RX pulmonar, VDRL, glicemie, Ag HBs, HCV, HIV, examen ORL, examen oftalmologic, examen neurologie, examen psihiatrie, examen ortopedie, examen chirurgie, examen cardiologic, EKG) la fiecare examinare sa existe parafa medicului specialist;

p) Aviz psihologic;

q) Fișă de aptitudini eliberata de Medicul de Medicina Muncii al SAJ Iași;

r) Curriculum Vitae (model comun european);

s) Declarație pe propria răspundere că actele prezentate în original și depuse în copie la dosar sunt conforme cu realitatea.

Actele vor fi așezate într-un dosar plic, în ordinea enumerată în anunț.
Data limită de depunere a dosarelor: 12.10.2026, orele 10:00 – 13:00.

Precizări administrative referitoare la dosar:

· Activitatea desfășurată ca PFA (O.U.G. nr. 44/2008) constituie vechime dacă a generat venituri nete anuale egale cu cel puțin 12 salarii minime brute pe țară și este înregistrată cu cod CAEN unic/principal corespunzător. Dovada se face prin înscrisuri eliberate de ANAF și Registrul Comerțului.

· Cazierul judiciar poate fi înlocuit cu o declarație pe propria răspundere. În acest caz, candidatul declarat admis la selecția dosarelor are obligația de a completa dosarul cu originalul cazierului judiciar anterior datei de susținere a probei scrise. Candidatul poate opta în formularul de înscriere ca instituția organizatoare să solicite extrasul direct de la autoritatea competentă.
· Certificatul de integritate comportamentală poate fi solicitat și de către instituția organizatoare, cu acordul scris al candidatului.
· Copiile documentelor vor fi însoțite de originale, pentru a fi certificate „conform cu originalul” de către secretarul comisiei.
· Toate documentele care au prevăzut termen de valabilitate trebuie să fie valabile la data depunerii dosarului.
· Lipsa oricărui document atrage respingerea dosarului de concurs.
D. CALENDARUL DE DESFASURARE A CONCURSULUI:

	Depunerea dosarelor de participare la concurs
	29.09.2026-12.10.2026 intre orele 10.00-13.00 

	Selectia dosarelor de catre membrii comisiei
	13.10.2026 ora 10.00

	Afisarea rezultatelor selectiei dosarelor
	13.10.2026 ora 15.30

	 Depunerea contestatiilor privind rezultatele selectiei dosarelor
	14.10.2026 interval orar 10.00-12.00

	Afisarea rezultatului solutionarii contestatiilor privind selectia dosarelor
	14.10.2026 ora 15.30

	Sustinerea probei scrise
	15.10.2026 ora 10.00

	Afisarea rezultatului probei scrise
	15.10.2026 ora 15.00

	Depunerea contestatiilor privind rezultatul probei scrise
	16.10.2026 interval orar 10.00-13.00

	Afisarea rezultatului solutionarii contestatiilor probei scrise
	16.10.2026 ora 15.30

	Sustinerea probei practice
	19.10.2026 ora 10.00 

	Afisarea rezultatului probei practice
	19.10.2026 ora 15.30

	Depunerea contestatiilor privind rezultatul probei practice
	20.10.2026 interval orar 10.00-12.00

	Afisarea rezultatului solutionarii contestatiilor probei practice
	20.10.2026 ora 15.30

	Sustinerea interviului
	21.10.2026 ora 10.00

	Afisarea rezultatului dupa sustinerea interviului
	21.10.2026 ora 15.30

	Depunerea contestatiilor privind rezultatul interviului
	22.10.2026 interval orar 10.00-12.00

	Afisarea rezultatului solutionarii contestatiilor interviului
	22.10.2026 ora 15.30

	Afisarea rezultatului final al concursului
	23.10.2026 ora 15.30


E. DERULAREA CONCURSULUI ȘI CONTESTAȚII

Concursul constă în 4 etape succesive (toate fiind probe eliminatorii):

1. Selecția dosarelor de înscriere;

2. Proba scrisă (verificarea cunoștințelor teoretice);

3. Proba practică (verificarea abilităților practice);

4. Interviul.

Note:
· Punctajul minim de promovare pentru fiecare probă este de 50 de puncte din maximum 100 de puncte posibile. Promovarea fiecărei probe este obligatorie pentru accederea la proba următoare.

· Rezultatele se vor publica pe site-ul instituției și se vor afișa la sediul unității după fiecare etapă.

· Conform H.G. nr. 1.336/2022, art. 53, contestațiile se depun în termen de cel mult o zi lucrătoare de la afișarea rezultatelor fiecărei probe. Soluționarea acestora se face în termen de o zi lucrătoare de la expirarea termenului de depunere.

Informații suplimentare se pot obține la sediul SAJ Iași, etaj 2, cam. 41 – Compartiment RUNOS, Tel. 0232 208 152.
TEMATICĂ ȘI BIBLIOGRAFIE – ASISTENT MEDICAL GENERALIST

1. Urgente medico-chirurgicale – Sinteze – Lucreția Titircă, Editura Medicală, București, 2019:

· Capitole: Urgențele aparatului respirator; Urgențele aparatului cardiovascular (fără resuscitarea cardio-respiratorie); Urgențele abdominale; Urgențele renale și urologice; Urgențele neurologice; Intoxicațiile acute exogene; Urgențele în pediatrie; Urgențele în obstetrică; Urgențele ORL; Urgențele oftalmologice; Șocul; Traumatismele membrelor – fracțiuni închise, fracturi deschise (fără imobilizarea provizorie); Traumatismele vaselor și hemostaza provizorie – hemoragii interne, hemoragii externe, hemoragii exteriorizate; Urgențele datorate agenților fizici și chimici.

2. Asistența medicală de urgență – Manual primul ajutor calificat, Ministerul Administrației și Internelor, Ministerul Sănătății, Ediția 2016 (www.ms.ro):

· Capitole: IV – Corpul uman – anatomie; V – Mobilizarea victimelor; VI – Căile aeriene și ventilația; VII – Evaluarea pacientului; VIII – Resuscitarea cardio-pulmonară și circulația; IX – Urgențele medicale; X – Urgențele medicale – intoxicațiile; XII – Hemoragiile, șocul și leziunile țesuturilor moi; XIII – Primul ajutor în leziunile musculo-scheletale; XIV – Nașterea; XV – Sugarul și copilul – urgențe pediatrice.

3. *Legea nr. 95/2006 privind reforma în domeniul sănătății – Ordinul nr. 2021/2008 pentru aprobarea Normelor metodologice de aplicare a Titlului IV din Legea nr. 95/2006.

4. *Ordinul M.S. nr. 1.092/2006 privind stabilirea competențelor și atribuțiilor echipajelor publice de intervenție.

5. *Ordinul M.S. nr. 2.011/2007 privind unele măsuri în asistența medicală de urgență.

6. *Ordinul M.S. nr. 1.091/2016 privind aprobarea Protocoalelor de transfer interclinic al pacientului critic.

7. *H.G.R. nr. 857/2011 privind stabilirea și sancționarea contravențiilor la normele din domeniul sănătății publice, Cap. VII.

8. Ghiduri și algoritmi în medicina de urgență – Editor: Prof. Univ. Dr. Diana Carmen Preotu-Cimpoeșu, Editura „Gr. T. Popa”, U.M.F. Iași, 2019.

9. Noile ghiduri de resuscitare cardiopulmonară ERC 2015 (din 15 octombrie 2015).

10. *Ordinul M.S. nr. 1.226/2012 pentru aprobarea Normelor tehnice privind gestionarea deșeurilor rezultate din activități medicale – Art. 7 alin. (7).

 Actele normative vor fi studiate în forma aplicabilă la data publicării anunțului.
  
MANAGER GENERAL,


 


COMPARTIMENT RUNOS,

  
Dr. Hristea Angelica






Ref. Murgoci Claudia

NOTĂ: Originalul documentului semnat se regăseşte la sediul Serviciului de Ambulanta Judetean Iasi, Biroul Resurse Umane, cam. 41, în conformitate cu prevederile Hotărârii nr. 1.336 din 28 octombrie 2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice.

